section_heading: Naziv „Iran“
paragraph_text: Bez obzira na to što se ovaj natpis koji spominje riječ ērān odnosi na iranske narode, ovjereno je kako se naziv ērān u sasanidsko doba koristio i u kontekstu carstva; istovremeno se njegov antonim anērān rabio za rimski teritorij. Pojmovi kao što su ērān i anērān spominju se u tekstovima vjerskog učenjaka Manija iz 3. stoljeća. U natpisima Ardaširovog sina i njegovog nasljednika Šapura I. u kontekstu naziva Ērān spominju se i regije poput Armenije i Kavkaza koje većinom nisu bile naseljene iranskim narodima,[http://www.iranica.com/newsite/articles/v2f1/v2f1a035.html Phillipe Gignoux: „Anērān“ (enciklopedija Iranica), 1987., str. 30.-31.] što svjedoči o političkom karakteru termina. U natpisima glavnog zoroastrijskog svećenika Kartira (pisanim 30 godina nakon Šapura I.) navedene regije se zajedno s Gruzijom, Albanijom, Sirijom i Pontom spominju u kontekstu antonimskog naziva anērān.